<classify> Mashindano hayo yanayofahamika kama Tour of Tanzania yanayoandaliwa na Kampuni moja inayofahamika kama East Africa Festival, yanatarajiwa kufanyika kuanzia April 4-21, mwaka huu hapa nchini.Akizungumza na gazeti hili jana Rais wa Chama cha Baiskeli Tanzania Chabata, Godfrey Mhagama alisema walitamani timu ishiriki lakini kwa kuwa hawana fedha za maandalizi ya timu hawana uhakika dhidi ya ushiriki wao.Mpaka sasa tupo njiapanda kwa sababu ni muda mrefu tunakabiliwa na ukata licha ya kwamba tumekuwa tukijitahidi kutafuta udhamini hatukufanikiwa mpaka sasa, alisema.Alisema kama mashindano hayo yatakuwepo basi wametoa nafasi ya wachezaji mmoja mmoja wanaotaka kushiriki, wajitokeze lakini kwa kujtegemea wenyewe.Licha ya timu kutokuwa na uhakika hata mashindano yenyewe alisema hayana uhakika kutokana na waandaaji kutoeleweka na mpaka sasa hawajazingatia sheria za nchi zilizowekwa kwa ajili ya shindano lenyewe.Waandaaji tunawashauri lakini hawashauriki wanataka kufanya kienyeji na hata wao ndio hualika nchi za kushiriki, alisema na kuongeza kuwa waandaaji hao pia, wanataka kubagua zawadi kwa kutoa kwa washindi wanaume na kuwaacha wanawake.Kingine alisema pia, wanataka kuwalaza wachezaji kwenye mahema jambo ambalo halipendezi hasa kwa wanawake watakaoshiriki.  <topic>: michezo 